**ΕΝΗΜΕΡΩΣΗ ΣΧΕΤΙΚΑ ΜΕ ΤΟΝ ΤΡΟΠΟ ΜΕΤΑΚΙΝΗΣΗΣ ΘΕΡΑΠΕΥΤΩΝ ΚΑΙ ΓΟΝΙΩΝ ΑΠΟ ΚΑΙ ΠΡΟΣ ΤΑ ΚΕΝΤΡΑ ΕΡΓΟΘΕΡΑΠΕΙΑΣ (ΚΑΙ ΣΤΟΥΣ ΚΟΚΚΙΝΟΥΣ ΔΗΜΟΥΣ)**

**ΕΡΓΟΘΕΡΑΠΕΥΤΕΣ**

Για μετάβαση προς και από την εργασία κατά τις εργάσιμες ώρες, η βεβαίωση κίνησης είναι πάγια (τύπου A) και παρέχεται, με προσωπική ευθύνη του υπογράφοντος, από τον εργοδότη ή, σε περίπτωση νομικού προσώπου από τον νόμιμο εκπρόσωπό του ή, σε περίπτωση ελεύθερου επαγγελματία ή αυτοαπασχολούμενου, από τον ίδιο.

* **Βεβαίωση Άδειας Κυκλοφορίας Αυτοαπασχολούμενου – Ελ. Επαγγελματία & Επιτηδευματία**

Για πάγια βεβαίωση κίνησης, η οποία ισχύει από την ημερομηνία έκδοσης και για 14 ημέρες, προς και από την εργασία για αυτοαπασχολούμενους - ελεύθερους επαγγελματίες και επιτηδευματίες απαιτείται να συμπληρωθεί η σχετική βεβαίωση μέσω του ΠΣ ΕΡΓΑΝΗ.

Πρόσβαση

Π.Σ. ΕΡΓΑΝΗ: <https://eservices.yeka.gr/>

Ακολουθείτε τις οδηγίες, συμπληρώνετε και υποβάλετε την αίτηση – βεβαίωση, η οποία λαμβάνει Αρ. Πρωτοκόλλου και Ημερομηνία και μπορεί να εκτυπωθεί ή να σωθεί ως αρχείο PDF.

* **Βεβαίωση Άδειας Κυκλοφορίας Εργαζόμενου (συμπληρώνεται από τους εργοδότες)**

Για βεβαίωση κίνησης η οποία ισχύει από την ημερομηνία έκδοσης και για 14 ημέρες προς και από την εργασία για εργαζόμενους απαιτείται να συμπληρωθεί η σχετική βεβαίωση μέσω του ΠΣ ΕΡΓΑΝΗ.

Πρόσβαση <https://eservices.yeka.gr/>

Είσοδος για Κοινές επιχειρήσεις – Εργοδότες απογεγραμμένοι στον ΕΦΚΑ με στοιχεία ΟΠΣ ΕΦΚΑ

Ακολουθείτε τις οδηγίες, συμπληρώνετε τα στοιχεία της επιχείρησης και του εργαζόμενου, υποβάλλετε την αίτηση – βεβαίωση, η οποία λαμβάνει Αρ. Πρωτοκόλλου και Ημερομηνία και μπορεί να εκτυπωθεί ή να σωθεί ως αρχείο PDF.

Ο εργαζόμενος μπορεί να έχει πρόσβαση μέσω του https://eservices.yeka.gr στην δήλωση αυτή επιλέγοντας τον τύπο εντύπου στην προσωποποιημένη πληροφόρηση

**ΓΟΝΕΙΣ / ΣΥΝΟΔΟΙ**

1. Ο γονιός / συνοδός στέλνει SMS στο 13033 συμπληρώνοντας κωδικό (1). Εναλλακτικά συμπληρώνει το έντυπο ‘Βεβαίωση κατ’ εξαίρεση μετακίνησης πολιτών’, (πρόσβαση <https://forma.gov.gr>)
2. Παίρνει βεβαίωση από τον εργοθεραπευτή/κέντρο που βεβαιώνει το προγραμματισμένο ραντεβού. Συγκεκριμένα, η βεβαίωση εκδίδεται στο όνομα του παιδιού και πρέπει να αναφέρει: τη διεύθυνση του κέντρου θεραπειών, τη θεραπεία, την ώρα έναρξης και λήξης της θεραπείας καθώς και να φέρει τη σφραγίδα του κέντρου. Η βεβαίωση μπορεί να αφορά όλα τα ραντεβού του παιδιού ανά εβδομάδα.
3. Στην παραπάνω βεβαίωση αναφέρεται επίσης αν το παιδί/θεραπευόμενος, πρέπει να συνοδεύεται από 2 άτομα.

Υπενθυμίζεται ότι ισχύουν όλα τα μέτρα προστασίας που έχουν ανακοινωθεί.

Χρήσιμοι σύνδεσμοι:

Πως θα γίνεται η μετακίνηση σε όλη τη χώρα από 30.1.2021 και ώρα 6.00 έως και 8.2.2021 και ώρα 6.00 <https://www.taxheaven.gr/news/52722/pws-oa-ginetai-h-metakinhsh-se-olh-th-xwra-apo-3012021-kai-wra-600-ews-kai-822021-kai-wra-600?fbclid=IwAR0eEoQsxIdZx60TVA-C0NKRgA1qoJi1xO6fhsguqwVPrMVOoXsEYv83pxI>

Οδηγίες για επαγγελματίες υγείας και χώρους παροχής υπηρεσιών υγείας <https://eody.gov.gr/covid-19-odigies-gia-choroys-parochis-ypiresion-ygeias/>

Γενικές συστάσεις για την καθαριότητα και απολύμανση βάσει των σχετικών οδηγιών για τον καθαρισμό και την απολύμανση του περιβάλλοντος Υγείας του ΕΟΔΥ: <https://eody.gov.gr/odigies-gia-ton-katharismo-perivallontos-choron-parochis-ypiresion-ygeias-poy-echoyn-ektethei-ston-io-sars-cov-2/>

Όλες οι οδηγίες που έχουν ανακοινωθεί <https://eody.gov.gr/neos-koronaios-covid-19>